da da da da da de da id sv tr fr da da da en da en da en nds da da da da da da da da en en nb nb da da nb da da da en en en da en da en da da sv da nb en en da da da da sv da da da da fr en en en en en da da en en da da en da en da en da da en en sv da pl da da sv en pl da da da en sv da da da et da da da da da da nn de en
Nu med hjemmelavede vindruesyltetøj - Livsnyderhaven
Vi bruger cookies til at indsamle statistik over brugen af hjemmesiden
Hvis du klikker på knappen ’Accepter’, godkender du, at vi sætter cookies til brug for statistik. Hvis du klikker på knappen ’Afvis,’ sætter vi ikke cookies til statistik – vi benytter dog en cookie for at huske dit valg.
Læs mere om cookies her
Fra én have-entusiast til en anden – velkommen til mit univers.
Vand – mad – dyr
Få flere planter i haven
11. september 2020 2 Kommentare
Lige nu hygger vi ekstra meget, da vi har en del mere tid, eftersom at havens planter er ved at trække sig tilbage og haven ikke kræver så meget. Der bliver jo mindre og mindre at gøre ude i haven. Jeg må indrømme at jeg virkelig nyder den tid vi går i møde. Vi elsker stearinlys på bordet og ikke mindst den ro der er om aftenen. Tænk at der allerede bliver mørkt udenfor kl. 20! Nu kan vi godt begynde at lege med lys i lanterner ude ved fordøren og jeg glæder mig!
I den her uge har vi i øvrigt høstet mange af vores vindruer på terrassen.
Jeg tænkte at jeg vil dele en opskrift med jer, som jeg lige har afprøvet i vores køkken. Vi har jo så mange vindruer, som vi ikke kan ikke nå at spise. Så derfor har vi nu lavet vindruesyltetøj!
Anders og jeg hjalp hinanden med at klippe en del af vindruerne ned på terrassen. Derefter blev det til en lille tur til Ikea, hvor jeg fandt en masse små marmeladeglas – de er nemlig perfekte til at opbevare syltetøj i. De blev selvfølgelig skoldet med kogt vand, inden jeg tog dem i brug.
Det skal du bruge:
14 tsk. Dr. Oetker geleringspulver
Bland geleringspulveret med 9 spsk. sukker (det skal bruges senere).
Kom vindruerne (med stilk) i en stor gryde sammen med 3 spsk. vand og sammen med resten af sukkeret.
Kog blandingen uden låg i 10 minutter.
Tag gryden af varmen  og si massen godt.
Nu står du med en klar saft –  hæld den tilbage i en gryde og bring den i kog.
Fjern skum fra toppen med en ske (se billedet).
Drys geleringssukkeret i dit syltetøj, mens du rører rundt.
Kog massen igen i et minut.
Du kan med fordel lave en test, for at se om din syltetøj har den rette konsistens. Det er ret nemt, bare tag lidt syltetøj op på en ske og lad det køle af. Hvis den er for tynd og den glider af skeen – så varmer du din gryde op med syltetøj  igen og tilføjer lidt mere geleringspulver blandet med lidt sukker.
Nu mangler du faktisk bare at hælde dit syltetøj på små glas, – hvis du altså er tilfreds med konsistensen.
Den her syltetøj smager virkelig godt sammen med ost og derfor elsker jeg at spise en skive franskbrød med brie og lidt syltetøj på toppen. Men den kan bruges på mange andre måder,  fx. som morgenmad ovenpå neutral yoghurt sammen med et drys crusli, eller i den brune sovs kan en spiseske syltetøj nogen gange opveje den skarpe smag fra salt.
Men det er vist bare fantasien der sætter grænser.
Hav en skøn weekend!
20. oktober 2020 at 12:50
Det lyder da helt vildt lækkert, det skal da prøves!
Bliver det lige så “sødt” som bær-syltetøj, eller skal der bruges lidt ekstra sødemiddel for at ramme samme sødme?
13. november 2020 at 12:07
Det afhænger af hvor søde druerne du bruger.
Derfor må du desværre prøve dig frem – ligesom jeg plejer at gøre.
Men mon ikke det lykkedes?
Velkommen! Jeg er en 46 årige have-entusiast som leger i min have, elsker mine mange haverum, har en masse stauder, roser, et 29 m2 stort orangeri, en havedam med fisk og det hele sker på en almindelig villavej.
Nå, ja og så deler jeg det hele her.
Velkommen til mit univers – hvis du vil vide mere om hvem der sidder bag tastaturet, så klik på billedet herunder.
Annonce - min datter vandt faktisk retten til at f
Fredagsstemning i vores køkken! Anders kom hjem m
Annonce - ses vi? Jeg er så heldig at jeg skal ho
Annonce - vi har fået nyt havedesign! Vi startede
Det er fantastisk at have en overdækkede terrasse
Jeg elsker at have hund, for vi har nemlig verden
Følg med på Instagram
Copyright © 2016-2022 Maria Lundvald. All rights reserved.